Uusi ”supermuseo” aiotaan runnoa läpi ilman aitoa kilpailua – Suunnitelma sotii Suomen arkkitehtuuri­menestyksen luonutta perinnettä vastaan

Yli sadan vuoden kilpailukäytäntö seuloo lahjakkuudet, kirjoittaa arkkitehtuuri­toimittaja Paula Holmila. Miksi kaavailtuun uuteen museoon ei haluta kilpailua, eikä valmistelusta haluta keskustelua?

Oodin suunnitteli ALA-arkkitehdit. Kuvassa vasemmalla Juho Grönholm, Antti Nousjoki ja Samuli Woolston.­

Suomalaiselle arkkitehtuurille ja designille omistettu ”supermuseo” etenee suunnitelman mukaan seuraavaksi niin, että opetus- ja kulttuuriministeriö ja Helsingin kaupunki yrittävät saada hallitusohjelmaan valtion sitoutumisen museon rakentamiseen.